சாளுவ நரசிம்ம தேவ ராயன்
{{விஜயநகரப் பேரரசு}}
 
 '''சாளுவ நரசிம்ம தேவ ராயன்''' (''Saluva Narasimha Deva Raya'')(கி.பி. 1485–1491) [[தென்னிந்தியா]]வின் விஜயநகரப் பேரரசின் ஆட்சியாளர் ஆவார். [[விஜயநகரப் பேரரசு|விஜயநகரப் பேரரசை]] ஆண்ட [[சாளுவ மரபு|சாளுவ மரபின்]] முதல் அரசரும் இவரே.&lt;ref name=&quot;sen2&quot;&gt;{{Cite book |last=Sen |first=Sailendra |title=A Textbook of Medieval Indian History |publisher=Primus Books |year=2013 |isbn=978-9-38060-734-4 |pages=108}}&lt;/ref&gt;
 
 ==தொடக்க காலம்==
 இவருடைய தந்தை சாளுவ குண்டா, [[சந்திரகிரி]]யின் ஆளுநராக இருந்தார். விஜயநகரப் பேரரசர் [[மல்லிகார்ஜுன ராயன்]] காலத்தில் சாளுவ நரசிம்ம ராயனுக்கு இப்பதவி கிடைத்தது. 
 
 ==பேரரசனான சூழ்நிலை==
 பேரரசன் இரண்டாம் விருபாக்ச ராயனின் இறப்புக்குப் பின்னர் [[பிரௌத ராயன்]] விஜய நகரத்தின் ஆட்சிக்கு வந்தார். இவர் காலத்தில் பேரரசு பெருங் குழப்பங்களுக்கு உள்ளானது. உள்நாட்டுச் சிக்கல்கள் ஒருபுறம் இருக்க, [[பாமினி சுல்தானகம்|பாமினி சுல்தான்களின்]] நெருக்குதல்கள் ஒரு புறமும், [[போத்துக்கீசர்]]களின் நடவடிக்கைகள் ஒருபுறமுமாக விஜயநகரப் பேரரசு ஆபத்துக்களை எதிர் நோக்கியது. புதிய பேரரசன்பிரௌத ராயன் இவற்றைச் சமாளிக்கக்கூடிய திறமை பெற்றவராக இல்லை. இந்நிலையில், சந்திரகிரியின் ஆளுநராக இருந்த சாளுவ நரசிம்ம ராயன், தனக்கு விசுவாசமாக இருந்த [[துளுவ நரச நாயக்கன்]] என்பவரை விஜயநகரத்துக்கு அனுப்பினார். விஜய நகரத்துள் புகுந்த நரச நாயக்கன் பிரௌத ராயனை ஆட்சியிலிருந்து அகற்றினார். இதனைத் தொடர்ந்து சாலுவ நரசிம்மனின் ஆட்சி விஜயநகரத்தில் தொடங்கியது. 
 
 ==வெற்றி, தோல்விகள்==
 பேரரசனாக ஆட்சியைத் தொடங்கிய சாளுவ நரசிம்மன், பேரரசுக்கு ஏற்பட்ட ஆபத்துக்களைச் சமாளித்தது மட்டுமன்றி அதன் எல்லைகளை விரிவாக்குவதிலும் ஈடுபட்டார். எனினும், பல்வேறு பகுதித் தலைவர்களிடமிருந்து தொடர்ந்து குழப்பங்கள் ஏற்பட்டவண்ணம் இருந்தன. 1491 அளவில் இவர் உதயகிரியை [[கஜபதி பேரரசு|கஜபதி பேரரசர்]] கபிலேந்திரனிடம் இழந்தார். [[மைசூர்]] பகுதியைச் சேர்ந்த உம்மாத்தூர் தலைவர்கள், அடவல்லியைச் சேர்ந்த சாளுவர்கள், [[கர்கலா|கர்காலாவின்]] சந்தாராக்கள், [[ஸ்ரீரங்கப்பட்டணம்]], [[கடப்பா]]வின் பேரணிப்பாட்டைச் சேர்ந்த சம்பேதர்கள் என்பவர்களிடமிருந்தும் ஆபத்துக்களை எதிர்நோக்க வேண்டியிருந்தது. 
 
 1489 இல் உதயகிரி தொடர்பாக [[கஜபதி பேரரசு|கஜபதியுடன்]] நிகழ்ந்த போர் சாளுவ நரசிம்மனுக்குப் பெரும் சீரழிவாக முடிந்தது. அப்போரில் இவர் பிடிபட்டு, உதயகிரிக் கோட்டையையும், சூழவுள்ள இடங்களையும் விட்டுக்கொடுத்த பின்னர் விடுவிக்கப்பட்டார். எனினும், கர்நாடகத்தின் மங்களூர் நாட்டின் மேற்குத் துறைமுகங்களான, பாத்கல், [[ஹொன்னாவரா]], பாகனூர் ஆகிவற்றைக் கைப்பற்றுவதில் வெற்றி பெற்றார். இவ்வெற்றிகள், அராபிய வணிகர்களிடம் இருந்து படைகளுக்கு வேண்டிய குதிரைகளைப் பெறுவதில் பெரிதும் உதவியது. 
 
 ==இறப்பு==
 இவர் 1491 ஆம் ஆண்டில் காலமானார். இவரைத் தொடர்ந்து பதவிக்கு வந்த இவரது மகனான [[திம்ம பூபாலன்]] அவ்வாண்டிலேயே கொல்லப்பட்டார். இன்னொரு மகன் சிறுவனாக இருந்தார். அரச குடும்பத்துக்கு விசுவாசமானவனாக இருந்த துளுவ நரச நாயக்கன், அவரை நரசிம்ம ராயன் என்ற பெயரில் முடிசூட்டுவித்து, அவர் சார்பில் தானே நாட்டின் ஆட்சியைக் கவனித்து வந்தார்.
 
 ==மேற்கோள்கள்==
 &lt;references/&gt;
 * Dr. Suryanath U. Kamat, ''Concise History of Karnataka'', 2001, MCC, Bangalore (Reprinted 2002)
 * Prof K.A. Nilakanta Sastry, ''History of South India, From Prehistoric times to fall of Vijayanagar'', 1955, OUP, New Delhi (Reprinted 2002)
 *{{cite book |last= Narasimhacharya|first= R|title=  History of Kannada Literature|url= https://archive.org/details/in.ernet.dli.2015.489059|orig-year=1988|year=1988|publisher= Asian Educational Services|location= New Delhi, Madras|isbn= 81-206-0303-6}}
 
 ==வெளி இணைப்புகள்==
 *[https://web.archive.org/web/20051219170139/http://www.aponline.gov.in/quick%20links/HIST-CULT/history_medieval.html APonline article]
 *[http://www.ourkarnataka.com/states/history/historyofkarnataka40.htm Ourkarnataka article]
 *[https://web.archive.org/web/20060425045737/http://prabhu.50g.com/vijayngr/vij_sangama.html Sangama article]
 
 {{S-start}}
 {{Succession box|title=[[விஜயநகரப் பேரரசு]]|before=[[பிரௌத ராயன்]]|after=[[துளுவ நரச நாயக்கர்]] |years=1485&amp;ndash;1491}}
 {{s-end}}
 
 [[பகுப்பு:விஜயநகரப் பேரரசு]]
 [[பகுப்பு:1491 இறப்புகள்]]
 [[பகுப்பு:1485 பிறப்புகள்]]